Централна Избирателна Комисия

РЕШЕНИЕ
№ 837-ПВР/НС
София, 1 ноември 2021 г.
ОТНОСНО: изменение и допълнение на Решение № 831-ПВР/НС от 29 октомври 2021 г. и утвърждаване на бланка на заявление за гласуване с подвижна избирателна кутия в избирателна секция за гласуване на избиратели, поставени под задължителна карантина или задължителна изолация съгласно Закона за здравето в изборите за президент и вицепрезидент и за народни представители на 14 ноември 2021 г. и
На основание чл. 57, ал. 1, т. 1 и т. 7 от Изборния кодекс Централната избирателна комисия
 
Р Е Ш И:
 
1. Изменя Решение № 831-ПВР/НС от 29 октомври 2021 г., както следва:
- в точки 4, 5 и 17 текстът в скоби „Приложение № 39-ПВР/НС от изборните книжа“ се заличава.
- в т. 8 текстът „10 заявления за гласуване“ се заменя със „7 (седем) заявления за гласуване“.
2. Утвърждава бланка-образец на заявление за гласуване с подвижна избирателна кутия в избирателна секция за гласуване на избиратели, поставени под задължителна карантина или задължителна изолация съгласно Закона за здравето в изборите за президент и вицепрезидент и за народни представители на 14 ноември 2021 г., приложение към настоящото решение.
3. Указва на органите по чл. 23 ал.1 от ИК да оповестят по подходящ начин, включително и чрез публикуване на сайтовете на съответните община/район/кметство, утвърдения с настоящото решение образец на заявление.
Копие от настоящото решение да се изпрати на кметовете на общини.
Решението подлежи на обжалване по реда на чл. 58 от Изборния кодекс в тридневен срок от обявяването му
 


Председател: Камелия Нейкова
Секретар: Севинч Солакова
· Приложение
ЕС/ЕЛ

